**МОНГОЛ УЛСЫН ИХ ХУРЛЫН 2022 ОНЫ ХАВРЫН ЭЭЛЖИТ ЧУУЛГАНЫ ТӨСВИЙН БАЙНГЫН ХОРООНЫ 04 ДҮГЭЭР САРЫН 28-НЫ ӨДӨР /ПҮРЭВ ГАРАГ/-ИЙН ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | **Баримтын агуулга** | **Хуудас** |
| 1. | Хуралдааны товч тэмдэглэл:  | 1-8 |
| 2 | Хуралдааны дэлгэрэнгүй тэмдэглэл | 9-23 |
|  | 1.Монгол Улсын нэгдсэн төсвийн 2022 оны төсвийн хүрээний мэдэгдэл, 2022-2023 оны төсвийн төсөөллийн тухай хуульд өөрчлөлт оруулах тухай хуулийн төсөл /Засгийн газар 2022.04.20-ны өдөр өргөн мэдүүлсэн, эцсийн хэлэлцүүлэг/2.Монгол Улсын 2022 оны төсвийн тухай хуульд өөрчлөлт оруулах тухай, Нийгмийн даатгалын сангийн 2022 оны төсвийн тухай хуульд өөрчлөлт оруулах тухай, Ирээдүйн өв сангийн 2022 оны төсвийн тухай хуульд өөрчлөлт оруулах тухай хуулийн төслүүдтэй хамт өргөн мэдүүлсэн хууль, Улсын Их Хурлын тогтоолын төслүүд /Засгийн газар 2022.04.20-ны өдөр өргөн мэдүүлсэн, гурав дахь хэлэлцүүлэг/3.Монгол Улсын 2022 оны төсвийн тухай хуульд өөрчлөлт оруулах тухай, Нийгмийн даатгалын сангийн 2022 оны төсвийн тухай хуульд өөрчлөлт оруулах тухай, Ирээдүйн өв сангийн 2022 оны төсвийн тухай хуульд өөрчлөлт оруулах тухай хуулийн төслүүдийн болон хамт өргөн мэдүүлсэн хууль, Улсын Их Хурлын тогтоолын төслүүд /Засгийн газар 2022.04.20-ны өдөр өргөн мэдүүлсэн, эцсийн хэлэлцүүлэг/ | 9-10 10-1717-23 |

***Монгол Улсын Их Хурлын 2022 оны хаврын ээлжит чуулганы***

***Төсвийн байнгын хорооны 04 дүгээр сарын 28-ны өдөр***

 ***/Пүрэв гараг/-ийн хуралдааны товч тэмдэглэл***

Төсвийн байнгын хорооны дарга Ч.Хүрэлбаатар ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 19 гишүүнээс 13 гишүүн хүрэлцэн ирж, 68.4 хувийн ирцтэйгээр хуралдаан 19 цаг 15 минутад Төрийн ордны “Жанжин Д.Сүхбаатар” танхимд эхлэв.*

*Чөлөөтэй: Ц.Анандбазар, Л.Мөнхбаатар, Ш.Раднаасэд.*

Хэлэлцэх асуудалтай холбогдуулан Улсын Их Хурлын гишүүн Д.Тогтохсүрэн Монгол Улсын 2022 оны төсвийн тухай хуульд өөрчлөлт оруулах тухай, Нийгмийн даатгалын сангийн 2022 оны төсвийн тухай хуульд өөрчлөлт оруулах тухай, Ирээдүйн өв сангийн 2022 оны төсвийн тухай хуульд өөрчлөлт оруулах тухай хуулийн төслүүдтэй хамт өргөн мэдүүлсэн хууль, Улсын Их Хурлын тогтоолын төслүүдгурав дахь хэлэлцүүлгийг хэлэлцэх асуудлын дараалалд оруулж хэлэлцүүлэх гэсэн горимын санал гаргав.

**Ч.Хүрэлбаатар:** Улсын Их Хурлын гишүүн Д.Тогтохсүрэнгийн гаргасан горимын саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 1

Бүгд: 12

91.7 хувийн саналаар горимын санал дэмжигдэж, хуулийн төслүүдийн гурав дахь хэлэлцүүлгийг хэлэлцэхээр тогтов.

 ***Нэг.Монгол Улсын нэгдсэн төсвийн 2022 оны төсвийн хүрээний мэдэгдэл, 2022-2023 оны төсвийн төсөөллийн тухай хуульд өөрчлөлт оруулах тухай хуулийн төсөл*** */Засгийн газар 2022.04.20-ны өдөр өргөн мэдүүлсэн,* ***эцсийн хэлэлцүүлэг/***

 Хэлэлцэж буй асуудалтай холбогдуулан Улсын Их Хурлын гишүүн, Боловсрол, шинжлэх ухааны сайд Л.Энх-Амгалан, Хөдөлмөр, нийгмийн хамгааллын сайд А.Ариунзаяа, Хүнс, хөдөө аж ахуй, хөнгөн үйлдвэрийн сайд З.Мэндсайхан, Уул уурхай, хүнд үйлдвэрийн сайд Г.Ёндон, Сангийн дэд сайд С.Мөнгөнчимэг, Сангийн яамны Төрийн нарийн бичгийн дарга Ж.Ганбат, мөн яамны Төсвийн бодлого, төлөвлөлтийн газрын дарга М.Санжаадорж, Татварын бодлогын газрын дарга Б.Тэлмүүн, Хууль, эрх зүйн газрын дарга З.Энхболд, Санхүү, төсвийн судалгааны газрын дарга Г.Золбоо, Хөгжлийн санхүүжилт, хөрөнгө оруулалтын газрын дарга Ч.Чимидсүрэн, Өрийн удирдлагын хэлтсийн дарга Б.Одонтуяа, Төсвийн хөрөнгө оруулалтын хэлтсийн дарга Ж.Дэлгэржаргал нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн дарга Ц.Батбаатар, мөн газрын Зөвлөхүүдийн албаны зөвлөх Б.Баярсайхан, Ц.Баянмөнх, Р.Болормаа, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу, Байнгын хорооны асуудал хариуцсан хэлтсийн референт Г.Алтанцэцэг, Төсвийн байнгын хороо хариуцсан референт Г.Нарантуяа нар байлцав.

*Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2.3-т заасны дагуу Монгол Улсын нэгдсэн төсвийн 2022 оны төсвийн хүрээний мэдэгдэл, 2022-2023 оны төсвийн төсөөллийн тухай хуульд өөрчлөлт оруулах тухай хуулийн төслийн* *талаар санал хураалт явуулав.*

**Ч.Хүрэлбаатар:** Нэгдсэн төсвийн хөрөнгийн зардлын хэмжээ 2022 онд “4,280.3 тэрбум” гэснийг “4,296.3 тэрбум” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 2

Бүгд: 14

85.7 хувийн саналаар дэмжигдлээ.

Байнгын хорооноос гарах танилцуулгыг Улсын Их Хурлын гишүүн Д.Өнөрболор Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 19 цаг 22 минутад хэлэлцэж дуусав.*

 ***Хоёр.Монгол Улсын 2022 оны төсвийн тухай хуульд өөрчлөлт оруулах тухай, Нийгмийн даатгалын сангийн 2022 оны төсвийн тухай хуульд өөрчлөлт оруулах тухай, Ирээдүйн өв сангийн 2022 оны төсвийн тухай хуульд өөрчлөлт оруулах тухай хуулийн төслүүд*** */Засгийн газар 2022.04.20-ны өдөр өргөн мэдүүлсэн,* ***гурав дахь хэлэлцүүлэг****/*

Хэлэлцэж буй асуудалтай холбогдуулан Улсын Их Хурлын гишүүн, Боловсрол, шинжлэх ухааны сайд Л.Энх-Амгалан, Хөдөлмөр, нийгмийн хамгааллын сайд А.Ариунзаяа, Хүнс, хөдөө аж ахуй, хөнгөн үйлдвэрийн сайд З.Мэндсайхан, Уул уурхай, хүнд үйлдвэрийн сайд Г.Ёндон, Сангийн дэд сайд С.Мөнгөнчимэг, Сангийн яамны Төрийн нарийн бичгийн дарга Ж.Ганбат, мөн яамны Төсвийн бодлого, төлөвлөлтийн газрын дарга М.Санжаадорж, Татварын бодлогын газрын дарга Б.Тэлмүүн, Хууль, эрх зүйн газрын дарга З.Энхболд, Санхүү, төсвийн судалгааны газрын дарга Г.Золбоо, Хөгжлийн санхүүжилт, хөрөнгө оруулалтын газрын дарга Ч.Чимидсүрэн, Өрийн удирдлагын хэлтсийн дарга Б.Одонтуяа, Төсвийн хөрөнгө оруулалтын хэлтсийн дарга Ж.Дэлгэржаргал нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн дарга Ц.Батбаатар, мөн газрын Зөвлөхүүдийн албаны зөвлөх Б.Баярсайхан, Р.Болормаа, Ш.Ариунжаргал, Ё.Энхсайхан, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу, Байнгын хорооны асуудал хариуцсан хэлтсийн референт Г.Алтанцэцэг, Төсвийн байнгын хороо хариуцсан референт Г.Нарантуяа нар байлцав.

Төсвийн төслийн гурав дахь хэлэлцүүлэгтэй холбогдуулан Улсын Их Хурлын гишүүдээс асуулт, санал гараагүй болно.

Байнгын хорооноос гарах санал, дүгнэлтийг Улсын Их Хурлын гишүүн Д.Өнөрболор Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 19 цаг 25 минутад хэлэлцэж дуусав.*

***Гурав.Монгол Улсын 2022 оны төсвийн тухай хуульд өөрчлөлт оруулах тухай, Нийгмийн даатгалын сангийн 2022 оны төсвийн тухай хуульд өөрчлөлт оруулах тухай, Ирээдүйн өв сангийн 2022 оны төсвийн тухай хуульд өөрчлөлт оруулах тухай хуулийн* *төслүүдтэй хамт өргөн мэдүүлсэн хууль, Улсын Их Хурлын тогтоолын төслүүд*** */Засгийн газар 2022.04.20-ны өдөр өргөн мэдүүлсэн,* ***эцсийн хэлэлцүүлэг****/*

Хэлэлцэж буй асуудалтай холбогдуулан Улсын Их Хурлын гишүүн, Боловсрол, шинжлэх ухааны сайд Л.Энх-Амгалан, Хөдөлмөр, нийгмийн хамгааллын сайд А.Ариунзаяа, Хүнс, хөдөө аж ахуй, хөнгөн үйлдвэрийн сайд З.Мэндсайхан, Уул уурхай, хүнд үйлдвэрийн сайд Г.Ёндон, Сангийн дэд сайд С.Мөнгөнчимэг, Сангийн яамны Төрийн нарийн бичгийн дарга Ж.Ганбат, мөн яамны Төсвийн бодлого, төлөвлөлтийн газрын дарга М.Санжаадорж, Татварын бодлогын газрын дарга Б.Тэлмүүн, Хууль, эрх зүйн газрын дарга З.Энхболд, Санхүү, төсвийн судалгааны газрын дарга Г.Золбоо, Хөгжлийн санхүүжилт, хөрөнгө оруулалтын газрын дарга Ч.Чимидсүрэн, Өрийн удирдлагын хэлтсийн дарга Б.Одонтуяа, Төсвийн хөрөнгө оруулалтын хэлтсийн дарга Ж.Дэлгэржаргал нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн дарга Ц.Батбаатар, мөн газрын Зөвлөхүүдийн албаны зөвлөх Б.Баярсайхан, Р.Болормаа, Ш.Ариунжаргал, Ё.Энхсайхан, Хяналт шалгалт, үнэлгээний газрын Төсвийн хяналт, шинжилгээний хэлтсийн даргын албан үүргийг түр орлон гүйцэтгэгч Д.Эрдэнэсамбуу, Байнгын хорооны асуудал хариуцсан хэлтсийн референт Г.Алтанцэцэг, Төсвийн байнгын хороо хариуцсан референт Г.Нарантуяа нар байлцав.

 Төслийн эцсийн хэлэлцүүлэгтэй холбогдуулан Улсын Их Хурлын гишүүн С.Ганбаатар санал хэлэв.

 *Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2.3-т заасны дагуу хамт өргөн мэдүүлсэн хууль, тогтоолын төслийн талаарх зарчмын зөрүүтэй саналын томьёоллоор санал хураалт явуулав.*

**1.Гаалийн албан татвараас чөлөөлөх тухай хуулийн төслийн талаар:**

 **Ч.Хүрэлбаатар:** Төслийн 1 дүгээр зүйлийн “хүнсний ургамлын тос,” гэснийг төсөлд хэвээр нь үлдээх гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 2

Бүгд: 14

Гуравны хоёроор дахин санал хураалгах санал дэмжигдлээ.

 **Ч.Хүрэлбаатар:** Дээрх саналыг дэмжье гэсэн санал хураалт явуулъя.

Зөвшөөрсөн: 13

Татгалзсан: 1

Бүгд: 14

92.9 хувийн саналаар дэмжигдлээ.

**2.“Төрийн өмчит хуулийн этгээдийн хувьцааг 2022-2023 онд биржээр олон нийтэд нээлттэй худалдах үндсэн чиглэл батлах тухай” Улсын Их Хурлын тогтоолын төслийн талаар:**

**Ч.Хүрэлбаатар:** Улсын Их Хурлын гишүүн Б.Жавхлангийн гаргасан Тогтоолын 1 дүгээр хавсралтад 4.1.6, 4.1.7, 4.1.8, 4.1.11, 4.1.12, 4.1.14, 4.1.16 дахь заалтыг өргөн мэдүүлсэн төсөлд тусгаснаар нэмж, үүнтэй холбогдуулан мөн хавсралтад доор дурдсан агуулгатай 4.2 дахь хэсгийг нэмэх:

“4.2.Үндсэн чиглэлийн 4.1-д заасан хуулийн этгээд эрчим хүч үйлдвэрлэх, дамжуулах, түгээх үйл ажиллагаа явуулж байгаа тохиолдолд эрчим хүч түгээхтэй холбогдсон эрх, үүрэг, хариуцлага, өмч хөрөнгийг тусгаарлан, шинээр компани байгуулан шилжүүлж, тухайн компанийн 34 хүртэлх хувийн энгийн хувьцааг нэмж гарган биржээр олон нийтэд нээлттэй худалдана.” гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Б.Чойжилсүрэн, Ц.Даваасүрэн нар үг хэлж, Улсын Их Хурлын гишүүн Б.Жавхлан тайлбар хийв.

Зөвшөөрсөн: 7

Татгалзсан: 6

Бүгд: 13

53.8 хувийн саналаар дэмжигдсэнгүй.

 **3.“Хүүхдийн цэцэрлэгийн хүртээмжийг нэмэгдүүлэх талаар авах зарим арга хэмжээний тухай” Улсын Их Хурлын тогтоолын төслийн талаар:**

**Ч.Хүрэлбаатар:** Ажлын хэсгийн гаргасан, Төслийн 1 дэх заалтыг доор дурдсанаар өөрчлөн найруулах:

 “1/цэцэрлэгийн хүртээмж багатай, төрийн өмчийн цэцэрлэгт нэмэлт элсэлт авах боломжгүй байршилд төрийн бус өмчийн цэцэрлэг ажиллуулж, хамран сургах тойргийн хүүхдийг элсүүлсэн тохиолдолд тухайн хамран сургах тойргийн хүүхдэд ногдох хувьсах зардлыг 2 дахин нэмэгдүүлсэн дүнгээр хүүхдийн хоолны зардлын хамт санхүүжүүлэх;” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 1

Бүгд: 13

Гуравны хоёроор дахин санал хураалгах санал дэмжигдлээ.

**Ч.Хүрэлбаатар:** Дээрх саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 1

Бүгд: 13

92.3 хувийн саналаар дэмжигдлээ.

*Хуралдаан 20 цаг 15 минутаас 20 цаг 35 минут хүртэл түр завсарлав.*

*Монгол Улсын 2022 оны төсвийн тухай хуульд өөрчлөлт оруулах тухай хуулийн төсөлтэй хамт өргөн мэдүүлсэн Төрийн хэмнэлтийн тухай хууль, тогтоолын төслийн талаарх зарчмын зөрүүтэй саналын томьёоллоор санал хураалт явуулав.*

**НЭГ.ТӨРИЙН ХЭМНЭЛТИЙН ТУХАЙ ХУУЛИЙН ТӨСЛИЙН ТАЛААРХ**

**ЗАРЧМЫН ЗӨРҮҮТЭЙ САНАЛЫН ТОМЬЁОЛОЛ**

**Төсвийн байнгын хороо дэмжсэн санал:**

 **Ч.Хүрэлбаатар:** 1.Төслийн 3 дугаар зүйлийн 3.1 дэх хэсгийн “үйлчлэх хүрээнд” гэснийг “үйлчлэлд” гэж, 3.1.11 дэх заалтын “байгуулах” гэснийг “байгуулсан” гэж өөрчилж, мөн зүйлийн 3.2 дахь хэсгийг доор дурдсанаар өөрчлөн найруулах:

“3.2.Энэ хуулийн 3.1-д заасан этгээдийн үйл ажиллагаанд санхүүгийн сахилга бат, хэмнэлтийн горимыг мөрдүүлэх, үр ашгийг нэмэгдүүлэхтэй холбоотой харилцаанд энэ хуулийг мөрдөх ба бусад хуульд өөрөөр заасан бол энэ хуулийг дагаж мөрдөнө.” гэсэн саналыг дэмжье гэсэн санал хураалт явуулъя.

Зөвшөөрсөн: 7

Татгалзсан: 5

Бүгд: 12

58.3 хувийн саналаар дэмжигдлээ.

2.Төслийн 5 дугаар зүйлийн гарчигт “Тэргүүн дэд,” гэж, 5.3 дахь хэсгийн “дарга” гэсний дараа “иргэдийн Төлөөлөгчдийн Хурал болон” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 10

Татгалзсан: 2

Бүгд: 12

83.3 хувийн саналаар дэмжигдлээ.

 3.Төслийн 5 дугаар зүйлийн 5.1 дэх хэсгийг доор дурдсанаар өөрчлөн найруулах:

“5.1.Хуульд тусгайлан заагаагүй бол төрийн тусгай чиг үүрэг хэрэгжүүлдэг Засгийн газрын агентлаг, Засгийн газрын ажлын алба, Улсын Их Хуралд ажлаа шууд хариуцан тайлагнадаг байгууллага, эмнэлэг, төрийн өмчийн оролцоотой нээлттэй компаниас бусад этгээд тэргүүн дэд, дэд, орлогч даргатай байхыг хориглоно.” гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Ц.Даваасүрэн үг хэлэв.

Зөвшөөрсөн: 10

Татгалзсан: 2

Бүгд: 12

83.3 хувийн саналаар дэмжигдлээ.

 4.Төслийн 5 дугаар зүйлийн 5.2 дахь хэсгийг доор дурдсанаар өөрчлөн найруулах:

“5.2.Нийслэлийн Засаг дарга хоёр, аймаг, дүүрэг, сумын Засаг дарга нэгээс илүү орлогч даргатай байхыг хориглоно.” гэсэн саналыг дэмжье гэсэн санал хураалт явуулъя.

Зөвшөөрсөн: 10

Татгалзсан: 2

Бүгд: 12

83.3 хувийн саналаар дэмжигдлээ.

5.Төслийн 21 дүгээр зүйлийн 21.1 дэх хэсгийг доор дурдсанаар өөрчлөн найруулах:

“21.1.Төсвийн захирагч, энэ хуулийн 3.1.3, 3.1.4-т заасан этгээдийн гүйцэтгэх удирдлага болон холбогдох албан тушаалтан үйл ажиллагаандаа санхүүгийн сахилга бат, хэмнэлтийн горимыг мөрдөж ажиллаагүй нь тогтоогдсон бол ажлаас халах үндэслэл болно.” гэсэн саналыг дэмжье гэсэн санал хураалт явуулъя.

Зөвшөөрсөн: 10

Татгалзсан: 2

Бүгд: 12

83.3 хувийн саналаар дэмжигдлээ.

*Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2.3-т заасны дагуу Төрийн хэмнэлтийн тухай хууль, тогтоолын төслийн талаарх зарчмын зөрүүтэй саналын томьёоллоор санал хураалт явуулав.*

 **Ч.Хүрэлбаатар:** 6.Төслийн 13 дугаар зүйлд доор дурдсан агуулгатай 13.1.7 дахь заалт нэмэх:

 “13.1.7.Хөдөө аж ахуй, хүнс, импортыг орлох хөрөнгө оруулалтыг нэн тэргүүнд эрэмбэлэх.” гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 1

Бүгд: 13

Гуравны хоёроор дахин санал хураалгах санал дэмжигдлээ.

**Ч.Хүрэлбаатар:** Дээрх саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 1

Бүгд: 12

91.7 хувийн саналаар дэмжигдлээ.

7.Төслийн 13 дугаар зүйлийн 13.4.1 дэх заалтыг доор дурдсанаар өөрчлөн найруулах:

 “13.4.1.орон нутгийн нийтийн эзэмшлийн зам, талбай, олон нийтийн соёл амралтын хүрээлэн, хаягжуулалт, гэрэлтүүлэг, тохижилт;” гэсэн саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 1

Бүгд: 12

Гуравны хоёроор дахин санал хураалгах санал дэмжигдлээ.

**Ч.Хүрэлбаатар:** Дээрх саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 1

Бүгд: 12

91.7 хувийн саналаар дэмжигдлээ.

8.Төслийн 13 дугаар зүйлийн 13.4.5 дахь заалтыг хэвээр үлдээх гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 1

Бүгд: 13

Гуравны хоёроор дахин санал хураалгах санал дэмжигдлээ.

**Ч.Хүрэлбаатар:** Дээрх саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 1

Бүгд: 13

92.3 хувийн саналаар дэмжигдлээ.

9.Төслийн 13 дугаар зүйлийн 13.4.7 дахь заалтыг хэвээр үлдээх гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн М.Оюунчимэг үг хэлж, ***Засгийн газраас орж ирсэн айл өрхийн байгууламж гэдэг дээр*** ***айлын хашаанд 00 барих тухай энэ асуудал, харин гудамж руу татах дундын шугам буюу хэсэгчилсэн инженерийн дэд бүтцийн асуудал бол нээлттэй шүү гэдгийг протоколд тэмдэглэж үлдээв.***

Зөвшөөрсөн: 12

Татгалзсан: 1

Бүгд: 13

Гуравны хоёроор дахин санал хураалгах санал дэмжигдлээ.

**Ч.Хүрэлбаатар:** Дээрх саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 1

Бүгд: 13

92.3 хувийн саналаар дэмжигдлээ.

10.Төслийн 13 дугаар зүйлийн 13.1.5 дахь заалтын “хяналт болон захиалагч” гэснийг “хяналт тавих этгээд” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 2

Бүгд: 11

Гуравны хоёроор дахин санал хураалгах санал дэмжигдлээ.

**Ч.Хүрэлбаатар:** Дээрх саналыг дэмжье гэсэн санал хураалт явуулъя.

Зөвшөөрсөн: 9

Татгалзсан: 2

Бүгд: 11

81.8 хувийн саналаар дэмжигдлээ.

11.Төслийн 6 дугаар зүйлийн 6.5.11 дэх заалтын “гаалийн алба” гэсний өмнө “хилийн боомтын захиргаа” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 12

Татгалзсан: 0

Бүгд: 12

Гуравны хоёроор дахин санал хураалгах санал дэмжигдлээ.

**Ч.Хүрэлбаатар:** Дээрх саналыг дэмжье гэсэн санал хураалт явуулъя.

Зөвшөөрсөн: 11

Татгалзсан: 1

Бүгд: 12

91.7 хувийн саналаар дэмжигдлээ.

Зарчмын зөрүүтэй саналын томьёоллоор санал хурааж дууслаа.

Байнгын хорооноос гарах танилцуулгыг Улсын Их Хурлын гишүүн Д.Өнөрболор Улсын Их Хурлын чуулганы нэгдсэн хуралдаанд танилцуулахаар тогтов.

Байнгын хорооны хуралдаанаар 3 асуудал хэлэлцэв.

*Хуралдаан 1 цаг 22 минут үргэлжилж, 19 гишүүнээс 16 гишүүн хүрэлцэн ирж, 84.2 хувийн ирцтэйгээр 20 цаг 57 минутад өндөрлөв.*

**Тэмдэглэлтэй танилцсан:**

ТӨСВИЙН БАЙНГЫН

ХОРООНЫ ДАРГА Ч.ХҮРЭЛБААТАР

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Б.БАТГЭРЭЛ

**МОНГОЛ УЛСЫН ИХ ХУРЛЫН 2022 ОНЫ ХАВРЫН ЭЭЛЖИТ ЧУУЛГАНЫ ТӨСВИЙН БАЙНГЫН ХОРООНЫ 04 ДҮГЭЭР САРЫН 28-НЫ ӨДӨР /ПҮРЭВ ГАРАГ/-ИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

 **Ч.Хүрэлбаатар:** Төсвийн байнгын хорооны гишүүдийн ирц бүрдсэн учраас Төсвийн байнгын хорооны хуралдааныг эхэлье.

Хуралдаанд Тогтохсүрэн гишүүн, Өнөрболор гишүүн, Булгантуяа гишүүн, Даваасүрэн гишүүн, Тэмүүлэн гишүүн, Хүрэлбаатар гишүүн, Ганбаатар гишүүн, Одонтуяа гишүүн, Батжаргал гишүүн, Жавхлан сайд, Чойжилсүрэн гишүүн нар хүрэлцэж ирсэн байна. Ингээд ирц бүрдсэн учраас хуралдааныг нээснийг мэдэгдье.

Байнгын хорооны хуралдаанаар хэлэлцэх асуудлыг танилцуулъя. Хоёр асуудал хэлэлцэнэ.

1.Монгол Улсын нэгдсэн төсвийн 2022 оны төсвийн хүрээний мэдэгдэл, 2023-2024 оны төсвийн төсөөллийн тухай хуульд өөрчлөлт оруулах тухай хуулийн төсөл. Засгийн газар 2022 оны 4 дүгээр сарын 20-ны өдөр өргөн мэдүүлсэн, эцсийн хэлэлцүүлэг

2.Монгол Улсын 2022 оны төсвийн тухай хуульд өөрчлөлт оруулах тухай, Нийгмийн даатгалын сангийн 2022 оны төсвийн тухай хуульд өөрчлөлт оруулах тухай, Ирээдүйн сангийн тухай, өв сангийн 2022 оны төсвийн тухай хуульд өөрчлөлт оруулах тухай хуулийн төсөл болон хамт өргөн мэдүүлсэн хууль, Монгол Улсын Их Хурлын тогтоолын төслүүд засгийн газрын 2022 оны 4 дүгээр сарын 20-ны өдөр өргөн мэдүүлсэн, эцсийн хэлэлцүүлэг хийгдэнэ.

Тогтохсүрэн гишүүний микрофоныг өгье.

**Д.Тогтохсүрэн:** Баярлалаа. Хэлэлцэх асуудал дээр нэг асуудал нэмэх ийм саналтай байна. 2022 оны төсвийн тодотгол. Энэний гурав дахь хэлэлцүүлгийг Байнгын хороо хийчихвэл яасан юм бэ? Сая хоёр дахь хэлэлцүүлэг дууссан. Ямар нэгэн асуудал гараагүй. Бид нар тэртэй тэргүй маргааш ч юм уу дахиад хуралдах шаардлага үүснэ. Гэтэл тэрийг үүсгэхгүй, өнөөдөр хэлэлцээд явчихвал яасан юм бэ гэдэг ийм санал оруулж байгаа юм.

**Ч.Хүрэлбаатар:** За, оруулчихвал болно шүү дээ. Ямар ч асуудал байхгүй.

Санал хураая. Тогтохсүрэн гишүүний санал, гурав дахь хэлэлцүүлгийг өнөөдөр хийчихье гэдэг энэ горимын саналаар санал хураалт явуулъя. Дэмжье гэдэг санал хураалт явуулъя.

12-11 гишүүн дэмжиж, 91.7 хувиар дэмжигдэж байна. Гурав дахь асуудлыг нэмье.

Хэлэлцэх асуудалдаа оръё.

**Нэг.Монгол Улсын нэгдсэн төсвийн 2022 оны төсвийн хүрээний мэдэгдэл, 2022-2023 оны төсвийн төсөөллийн тухай хуульд өөрчлөлт оруулах тухай хуулийн төслийн эцсийн хэлэлцүүлгийг хийе.**

Ажлын хэсгийг танилцуулъя. Жавхлан Сангийн сайд, Ганбат Сангийн яамны Төрийн нарийн бичгийн дарга, Санжаадорж Сангийн яамны Төсвийн бодлого, төлөвлөлтийн газрын дарга, Тэлмүүн Сангийн яамны Татварын бодлогын газрын дарга, Энхболд Сангийн яамны Хууль, эрх зүйн газрын дарга, Золбоо Сангийн яамны Санхүү, төсвийн судалгааны газрын дарга, Чимидсүрэн Сангийн яамны Хөгжлийн санхүүжилт, хөрөнгө оруулалтын газрын дарга, Дэлгэржаргал Сангийн яамны Төсвийн хөрөнгө оруулалтын хэлтсийн дарга гэсэн ийм бүрэлдэхүүнтэй ажлын хэсэг байна.

Монгол Улсын Их Хурлын чуулганы хуралдааны дэгийн тухай хуулийн 42.1.1-д заасны дагуу нэгдсэн хуралдааны анхны хэлэлцүүлгээр олонхын дэмжлэг авсан саналыг хуулийн төсөлд нэмж тусган, эцсийн хэлэлцүүлэгт бэлтгэсэн төсөл болон хуулийн төслийг эцсийн хэлэлцүүлэгт бэлтгэсэн тухай танилцуулгыг та бүгдэд тараасан. Зарчмын зөрүүтэй нэг л санал байгаа.

Сая хөрөнгө оруулалтын жагсаалтын өөрчлөлт орсонтой холбогдуулаад гадаадын зээл, тусламжийн дүнг 16 тэрбум 400.2 сая төгрөгөөр бууруулсантай холбоотойгоор төсвийн хүрээний мэдэгдлийн 1 дүгээр зүйлийн хүснэгтийн эдийн засгийн үзүүлэлтийн долоод тусгагдсан нэгдсэн төсвийн хөрөнгийн зардлын хэмжээ 2022 онд 4 их наяд 280.3 тэрбум гэснийг 4 их наяд 296.3 тэрбум гэж өөрчлөх ийм ганцхан санал байгаа юм.

Энх-Амгалан гишүүн.

**Л.Энх-Амгалан:** Байнгын хороон дарга аа, энэ сая чуулган дээр Улсын Их Хурлын даргаас гүйцээн боловсруулах чиглэл өгсөн энэ хуулийн заалтуудаа яадаг юм?

**Ч.Хүрэлбаатар:** Тэр дараагийн асуудал.

Санал хураалт. Энэ гуравны хоёроор дэмжигдэх ёстой санал юм байна шүү.

Саяын хэлсэн, хуулийн 16 тэрбумыг хассан учраас энэ нэгдсэн төсвийн хөрөнгийн зардлын хэмжээнд өөрчлөлт орсон. 16.3 тэрбумаар нэмэгдлээ гэсэн үг. Энэ саналыг дэмжье гэдэг санал хураалт явуулъя. Гишүүд анхааралтай санал хураалтад оролцохыг хүсье.

Санал хураалт

85.7 хувийн саналаар санал дэмжигдлээ. Баярлалаа.

Хуулийн төслийн эцсийн хэлэлцүүлэгт бэлтгэсэн талаар Байнгын хорооноос гаргах санал дүгнэлтийг Улсын Их Хурлын гишүүн Өнөрболор нэгдсэн хуралдаанд танилцуулна.

Монгол Улсын нэгдсэн төсвийн 2022 оны төсвийн хүрээний мэдэгдэл, 2022-2023 оны төсвийн төсөөллийн тухай хуульд өөрчлөлт оруулах тухай хуулийн төслийн эцсийн хэлэлцүүлгийг хэлэлцэж дууслаа.

**Хоёр.Монгол Улсын 2022 оны төсвийн тухай хуульд өөрчлөлт оруулах тухай, нийгмийн даатгалын сангийн 2022 оны төсвийн тухай хуульд өөрчлөлт оруулах тухай, ирээдүйн сангийн 2022 онд төсвийн тухай хуульд өөрчлөлт оруулах тухай хуулийн төслийн гурав дахь хэлэлцүүлгийг эхэлье**.

Ажлын хэсэг хэвээрээ. Нэгдсэн төсвийн хоёр дахь хэлэлцүүлгээр олонхын дэмжлэг авсан саналыг төсвийн төсөлд бол нэмээд тусгачихсан байгаа. Тэгээд тоонд нэг их өөрчлөлтүүд ер нь байхгүй хэвээрээ л байгаа. Саяын 16 өөрчлөгдсөн тоонуудаа бол оруулсан ийм байна. Энэтэй холбоотойгоор асуух асуулттай гишүүд байна уу? Байхгүй байна.

Гишүүд асуулт асууж, хариулт авлаа.

Улсын Их Хурлын чуулганы хуралдааны дэгийн тухай хуулийн 71.1-д заасны дагуу хөрөнгө оруулалтын төсөл, арга хэмжээний төсөвт өртөг, санхүүжих дүнг өөрчлөхгүй, агуулга, зарчмыг алдагдуулахгүйгээр арга хэмжээний нэр, хүчин чадал байршилтай холбоотой залруулга хийх саналтай гишүүд байна уу? Ганбаатар гишүүн.

**С.Ганбаатар:** Би төсвийн тодотголтой холбогдуулаад энэ дагалдах тогтоолуудад нэг санал байгаа.

**Ч.Хүрэлбаатар:** Дагах тогтоол дараагийн асуудал дээр.

Асуулт асууж, хариулт авлаа, санал алга.

Ингээд Монгол Улсын 2022 онд төсвийн тухай хуульд өөрчлөлт оруулах тухай, Нийгмийн даатгалын сангийн 2022 оны төсвийн тухай хуульд өөрчлөлт оруулах тухай, Ирээдүйн өв сангийн 2022 оны төсвийн тухай хуульд өөрчлөлт оруулах тухай хуулийн төслийн гурав дахь хэлэлцүүлэгт бэлтгэсэн талаар Байнгын хорооноос гаргах танилцуулгыг Улсын Их Хурлын гишүүн Өнөрболор нэгдсэн хуралдаанд танилцуулна.

2022 оны төсвийн тодотголын төслийн гурав дахь хэлэлцүүлгийг хэлэлцэж дууслаа.

Одоо саналууд бэлдэж байна.

Монгол Улсын 2022 оны төсвийн тухай хуульд өөрчлөлт оруулах тухай, Нийгмийн даатгалын сангийн 2022 оны төсвийн тухай хуульд өөрчлөлт оруулах тухай, Ирээдүйн өв сангийн 2022 оны төсвийн тухай хуульд өөрчлөлт оруулах тухай хуулийн төсөл болон хамт өргөн мэдүүлсэн хууль, Монгол Улсын Их Хурлын тогтоолын төслүүдийн эцсийн хэлэлцүүлгийг хэлэлцэж эхэлье. Ажлын хэсэг хэвээрэй.

Эцсийн хэлэлцүүлэгт бэлтгэсэнтэй холбогдуулан асуух асуулттай гишүүд байвал нэрсээ өгье. Ганбаатар гишүүн асуух байх.

**С.Ганбаатар:** Төсвийн тодотгол бол бүхэлдээ эдийн засгийн хүнд нөхцөл байдалтай холбогдуулж гарч байгаа. Энэ нь бол олон улсын гадаад нөхцөл байдалтай бас их холбогдож байгаа. Мөн зэргэлдээ улсуудын хэл гадаад худалдаанд бас бэрхшээлүүд гарч байгаатай холбогдож байгаа. Тэгээд гол бэрхшээл бол хүнсний үнэ, бараа бүтээгдэхүүний үнэ маш их өссөн. Тэгээд энэ Монгол Улсын Их Хурлын дагалдах тогтоолд Хүнсний тухай хууль тогтоомжийн хэрэгжилт ялангуяа мах, гурил, өргөн хэрэглээний бараа бүтээгдэхүүний үнийг тогтворжуулах тал дээр маш олон хууль тогтоомж механизмууд байдаг. Засгийн газар энийгээ яг бүрэн ашиглаж байна уу, ашиглахгүй байна уу гэдэг бол тусдаа асуудал. Ингээд энэ дагалдах тогтоол дээр Хүнсний тухай хуулийн хэрэгжилт тэр дундаа мах, гурил, хүнсний ногоо зэрэг энэ өргөн хэрэглээний, хоол хүнсний талаарх үнийг тогтвортой байлгах, үнийг өсөхгүй байх талаарх хууль тогтоомжуудын хэрэгжилтийг хянах Улсын Их Хурлаас ажлын хэсэг гаргаж хяналт тавьж, дүгнэлт гаргах тэр ажлын хэсгийг одоо гаргамаар байна. Энэ саналыг бас протоколд тусгаад би оруулах хүсэлтэй байна. Дараагийн хурлаар бас саналын томьёоллоо холбогдох Байнгын хороод болон мэргэжилтнүүдтэй ярьж оруулъя гэсэн ийм санал байгаа. Үүнийг бас дэмжиж өгнө үү.

**Ч.Хүрэлбаатар:** Баярлалаа. Манай Байнгын хорооных уу? Эдийн засгийн байнгын хорооны асуудал уу? Сая үнийн өсөлтийг барих тэр хууль гарсан шүү дээ. Хууль гарахад хяналтыг бол Их Хурал тавина гээд орчихсон байгаа. Нөгөө Үнэ тогтворжуулах хуульд. Яг энэ дээр бол манай Байнгын хороогоор арай гарахгүй байх. Хүний ажил хийж байгаад загнуулах байх л даа, хэдүүлээ. Яадаг юм бол, манай Тамгын газрынхан ямар чиглэл өгөх вэ? Юу ч гэсэн Ганбаатар гишүүн ээ, судлаад шаардлагатай бол бид нар гаргая. Бусад Байнгын хороонуудтай бас зөвлөлдье. Тэгээд маргааш болох даргын зөвлөлийн хурал дээр би бас санал тавиад тодруулаад, танд эргэж мэдэгдье, болох уу? Баярлалаа.

Эхлээд импортын татвартай холбоотой зүйлүүдийг явуулчихъя.

Гаалийн албан татвараас чөлөөлөх тухай, элсэн чихэр ёотон, хүнсний ургамлын тос, цагаан будааг импортлоход гаалийн албан татвараас чөлөөлье гэдэг ийм хуулийн төсөл орж ирсэн. Үүнээс ажлын хэсгийн санал гэдгээр, уг нь Болорчулуун гишүүн бас ажлын хэсэг дээр орж ирж хүнсний ургамлын тос гэдгийг ер нь хассан нь зөв гэдэг ийм санал хэлээд ажлын хэсэг нь санал болгоод явуулсан юм. Тэгээд ер нь импортын хүнсний ургамлын тосны нийлүүлэлт жоохон асуудал үүсэж болзошгүй, ер нь дэлхий нийтээрээ энэ дээр хүндрэл үүсэж магадгүй гэсэн зүйл байгаа учраас Засгийн газрын оруулж ирсэн хуулийнх нь төсөлд хүнсний ургамлын тос гэдгийг үлдээхээр ийм санал хураалт явуулъя гэсэн санал байгаа.

Тэгээд бид нар энэ хүнсний ургамлын тос гэдгийг сая нэгдсэн хуралдаанд хасъя гэдэг санал гаргаад дэмжүүлчихсэн. Одоо тэрийгээ больё гэдэг санал гаргаж ирж байгаа. Нэгэнт Их Хурал дээр хасна гээд шийдчихсэн учраас гуравны хоёроор босгох учраас гишүүд маань нэлээд анхааралтай, саналаа өгөхийг хүсье.

Төслийн 1 дүгээр зүйлийн “хүнсний ургамлын тос,” гэснийг төсөлд хэвээр нь үлдээх ийм санал гаргаж байна.

Санал хураалт. Ажлын хэсгийн санал шүү. Одоо цаашдаа бүгд ажлын хэсгийн, Төсвийн байнгын хорооны санал. Даваасүрэн гишүүний кноп ажиллахгүй байна. Гуравны хоёроор санал дэмжигдэж байна.

Ингээд 71.4 хувиар санал босож байна.

Тэгэхээр энэ чинь гуравны хоёроор эрх нь нээгддэг юм байна. Тэгэхээр одоо дахиж санал хураагаад дэмжих юм байна. Тэр бол ердийн олонхоор.

Төслийн 1 дүгээр зүйлийн “хүнсний ургамлын тос” гэсний төсөлд хэвээр үлдээе гэдэг ажлын хэсгийн саналыг санал хураалт явуулъя.

Төслийг дэмжье гэсэн санал хураалт явуулъя.

Санал хураалтад 14 гишүүн оролцсоноос 13 гишүүн дэмжиж 92.9 хувийн саналаар дэмжигдэж байна.

Дараагийнх нь “Төрийн өмчит хуулийн этгээдийн хувьцааг 2022-2023 онд биржээр олон нийтэд нээлттэй худалдах үндсэн чиглэл батлах тухай” Улсын Их Хурлын тогтоолын төслийн талаарх зарчмын зөрүүтэй саналыг Улсын Их Хурлын гишүүн Жавхлан, Сангийн сайд гаргасан байна.

Энэ бас хэрвээ санал хураалтыг бол гуравны хоёроор босгох ёстой зүйл. Их Хурал дээр дэмжигдчихсэн санал байж байгаа учраас бид нар гуравны хоёроор Жавхлан сайдын саналыг дэмжээд, гуравны хоёроор босгох ёстой ийм санал байгаа.

1.Тогтоолын 1 дүгээр хавсралтад 4.1.6, 4.1.7, 4.1.8, 4.1.11, 4.1.12, 4.1.14, 4.1.16 дахь заалтыг өргөн мэдүүлсэн төсөлд тусгаснаар нэмж, үүнтэй холбогдуулан мөн хавсралтад доор дурдсан агуулгатай 4.2 дахь хэсгийг нэмэх:

“4.2.Үндсэн чиглэлийн 4.1-д заасан хуулийн этгээд эрчим хүч үйлдвэрлэх, дамжуулах, түгээх үйл ажиллагаа явуулж байгаа тохиолдолд эрчим хүч түгээхтэй холбогдсон эрх, үүрэг, хариуцлага, өмч хөрөнгийг тусгаарлан, шинээр компани байгуулан шилжүүлж, тухайн компанийн 34 хүртэлх хувийн энгийн хувьцааг нэмж гарган биржээр олон нийтэд нээлттэй худалдана.” Санал гаргасан улсын Их Хурлын гишүүн.

Энэ саналтай холбоотой асууж тодруулах гишүүдэд нэрсээ өгье. Даваасүрэн гишүүн, тодруулъя. Чойжилсүрэн гишүүн.

**Б.Чойжилсүрэн:** Жавхлан сайд наад саналаа нэг тайлбарлаадхаач. Ямар учиртай юм?

**Ч.Хүрэлбаатар:** Жавхлан сайдын микрофоныг өгье.

**Б.Жавхлан:** Чойжилсүрэн гишүүний асуултад хариулъя. Энэ ингэсэн байгаа шүү. Их Хурал дээр, ажлын хэсэг дээр хэд хэдэн санал явж байгаад тэгээд эрчим хүчний салбарын бүтцийн өөрчлөлт хийе гэсэн Засгийн газраас оруулж ирсэн санал дээр 11 компани байсан. Эхлээд Диспитчерийн үндэсний төв, цахилгаан дамжуулах үндэсний сүлжээ, энэ компаниудаа хасъя гэж байсан, хасагдсан байсан. Сүүлд нь Даваасүрэн гишүүн санал гаргаад 11 компанийнхаа жагсаалтаар хасагдсан байгаа юм. Тэндээс би гишүүдийн өгч байгаа санал, энэ өнцөг, энэ бүхнийг судлаад бас Засгийн газар дотроо ярилцсан. Бид нар бүгдтэй нь Засгийн газрын хурлын түвшинд бол ярьж амжаагүй. Гэхтэй бид ярилцсан.

Тэгээд ер нь тодорхой хэмжээнд бид ахиц гаргах ёстой. Энэ компаниудынхаа түвшинд, гэхдээ бас салбарын онцлогийг нь харгалзаад эх үүсвэр буюу эрчим хүчний үйлдвэрлэл, дамжуулах. Энэ хоёрын хувьд бол стратегийн хувьд төрийн өмчтэй байх нь зүйтэй юм. Харин түгээх нь цуг байгаа ийм гурван компани байгаа. Энэ жагсаалтад байгаа Алтай, Улиастайн эрчим хүчний систем, баруун бүсийн эрчим хүчний систем, Дорнод бүсийн эрчим хүчний систем гээд. Энэ гурван компаниас зөвхөн түгээхийг нь салгаад шинэ компани байгуулах, өөрчлөн зохион байгуулах нь Компанийн тухай хуулиар тусгаарлах гэдэг нэр томьёогоор тусад нь компани байгуулаад энийгээ харин 34 хувь хүртэлх ийм энгийн хувьцаа нэмж гаргах замаар нээлттэй хувьцаат компани болгоё гэж байгаа юм. Хугацаа бол ерөнхий хугацаагаараа 2023 оны зургаан сар гэдгээрээ ингээд явах байгаа юм.

Ийм тусгаарлах ийм процесс явагдах боломжгүй ч юм уу, ер нь явагдаж чадаагүй тохиолдол л хэвээрээ үлдэнэ гэсэн үг. Ингээд тусгаарласан тохиолдолд шинэ компани байгуулаад энийгээ хувьцаат компани болгоё гэсэн ийм зохион байгуулалт хийе гэж санал оруулж байгаа юм.

Цаана нь бол дандаа түгээхүүд нь л үлдэж байгаа юм шүү. Саяын дурдсан 4.1.6, 4.1.7, 4.1.8, 4.1.11, 4.1.12, 4.1.14, 4.1.16 гээд. Тэд нар нь харин Багануур, зүүн өмнөд бүсийн цахилгаан түгээх сүлжээ, Дархан сүлжээ, энэ Даваасүрэнгийн хардаад байгаа Дархан дулааны сүлжээ, Улаанбаатар дулааны сүлжээ энэ хоёр 4.1.9, 4.1.13 хоёрыг бол дурдаагүй. Энэ хоёрр хасагдсан байгаа гэсэн үг шүү. Үлдэж байгаа нь дөрвөн компани үлдэж байна. Саяын Багануур, зүүн өмнөд бүсийн цахилгаан түгээх сүлжээ, өмнөд бүсийн цахилгаан түгээх сүлжээ, Улаанбаатар цахилгаан түгээх сүлжээ, Эрдэнэт, Булганы цахилгаан түгээх сүлжээ компаниуд. Дээрээс нь диспетчерийн үндэсний төв, цахилгаан дамжуулах үндэсний сүлжээнүүд өөр заалтуудаар хасагдчихсан байгаа. Ийм л санал байгаа.

**Ч.Хүрэлбаатар:** Даваасүрэн гишүүн.

**Ц.Даваасүрэн:** Ер нь бол нэгэнт Их Хурал шийдчихсэн асуудал шүү дээ гэдгийг би нэгдүгээрт. Хоёрдугаарт энийг салгах тухай асуудлыг цаг хугацаанд шийдэж болох асуудал биш байхгүй юу. Би энэ салбарыг удирдаж явсан хүний хувьд хэлье. Бид нар бас энийг бодоогүй гэж бодож л байсан юм. Одоо баруун бүс гэдэг хоёрхон шугам. Хоёрхон шугамыг хэн ч, ямар ч компани тэр ашиглалтыг хариуцаад явж чадахгүй. Улаанбаатараас хийж чадахгүй. Дархан, Эрдэнэтийг хийе гэхээр холдоод байна гээд байдаг байхгүй юу. Тийм учраас Увсынх, түгээх хоёр нь хамтдаа хийгээд л явж байдаг. Чойбалсан нэг л шугам байгаа шүү дээ. Сүхбаатараас, баруун урд талаас Чойбалсан хүрсэн нэг л шугам байгаа байхгүй юу. Тэгээд тэр шугамд зориулсан ганц компани гаргана гэж хэзээ ч байхгүй.

Тэгээд 110-ын дэд станцын бас. Энэ компаниуд чинь түгээх энэ тэр нь хамтдаа яваад л тэр зардлаа. Ер нь тэнд нэг кран байх ёстой бол дундаа нэг крантай л байгаа гэсэн үг шүү дээ. Хэрвээ одоо хоёр компани болоод явах юм бол бас л шинэ ахиад тэрэн шиг компани байгуулна гэхээр нэг 110-ын шугамд тийм компани байгуулж болохгүй байхгүй юу даа, нэгдүгээрт. Тэгээд ер нь салбарын сайд энэ тэр нь бас тодорхой энэ талаар саналаа хэлээгүй байхад бид нар эрчим хүчний компаниудыг салгах тухай, энд шууд цаг хугацааг шийдэж болохгүй гэж бодож байна.

Ер нь тэгээд энийг заавал хувьчлах гээд байх асуудал ч бас биш шүү. Тулгагдсан үнэд л өртөнө шүү гэдгийг л би дахин дахин хэлээд байгаа шүү дээ. Одоогийн Англи, Канад хоёрын хийсэн зовлон бол тэр шүү дээ. Хувьчлаад хаячихсан. Тэгээд өнөөдөр ингээд л хамгийн өндөр үнэтэй тэрийгээ яаж ч чадахгүй. Одоо ялангуяа Англид учирч байгаа аюул бол тэр байна гэж байна шүү дээ. Тэр нь Оросын Холбооны Улс чинь аваачаад хориг тавьчихсан газ дээрээ. Тэд нар өөрсдөө нүүрсээр үйлдвэрлэх эрчим хүч үйлдвэрлэхгүй гээд ингээд шийдчихсэн байж байдаг. Тэгээд нөгөө хувийн компаниуд нь үгэнд нь орж өгдөггүй. Орж өгөхгүй шүү дээ тэр чинь хувийн компаниуд юм чинь. Тийм учраас айл руу бол ганцхан шугам орж байгаа, ганц л хэрэглэгч нийлүүлэгчээ хангаж байгаа учраас хэлсэн үнээр нь авахаас өөр арга байдаггүй л ийм эд гэдгийг би дахин дахин хэлээд байгаа шүү дээ.

Өмнө нь орж ирсэн, Хүрэлсүхийн Засгийн газрын үед нэг орж ирсэн юм. Тэгээд бид нар буцаасан юм, болохгүй наадхаа хувьчилж. Эхлээд эрчим хүчээр улс орноо бүрэн хангадаг болсныхоо дараа л хийх ёстой. Одоо өнөөдөр Цэнгэлийн компани байгаа юм. Яагаад ашигтай ажилладаг гээч. Хамгийн өндөр зардлаар, хамгийн өндөр тарифаар бодуулж авч байгаа байхгүй юу. Болохгүй шүү дээ. Тэгээд би шалгалт оруулсан юм. Энэ чинь, хувийн компани хамгийн хямдаар түгээх ёстой байтал хамгийн өндөр зардлаа хамгийн өндөр тарифаар бодож авч яаж болох юм бэ гэж. Болохгүй байхгүй юу. Ийм л юмнууд болж эхэлнэ. Тийм учраас би дахин дахин хэлээд байгаа нь тэр. Одоохондоо наадах чинь дэмий, болоогүй. Эхлээд эрчим хүчнийхээ системийг босгоё, бие даасан хараат бус болгоё. Тэгээд ирсний дараа л, бүрэн автомажсан дараа хийх ажил байхгүй юу. Бүрэн автомажсан дараа.

Одоо гадаад оронд жишээлбэл дэд станц дээр нь ямар ч хүн байхгүй байгаа юм л даа. Манайх бол 20, 30-аараа л байж байгаа байхгүй юу. Түгээх гэхэд мянган хүнтэй байж байгаа байхгүй юу. Тэгэхэд түгээх гэхэд бусад оронд бол 100 хүрэхгүй хүнтэй л хийж байгаа байхгүй юу. Тэгж хөгжих ёстой. Автоматжаад, бүрэн автоматжсаны дараа хүний хамаарал нь буурсны дараа зарим түгээхийг нь шийддэг нь хааш байдаг юм. Ухаалаг тоолууртай болчхож байгаа шүү дээ, айлууд нь. Тэртээ тэргүй бараг компьютероо тэр тооцоогоо хийдэг болчихсон ийм улс орнуудад хувьчлалаа хүндрэлтэй байна гэж байхад манайх шиг ийм газар бол мэдэхгүй.

Ашигтай ажиллая гэвэл амархан л даа. Зүгээр л үнийг нь нэмчихнэ шүү дээ. Тийм л асуудал байхгүй юу. Үнийг нь нэмчихэд л зүгээр ашигтай ажиллаад л явж байна.

**Ч.Хүрэлбаатар:** Жавхлан сайд.

**Б.Жавхлан:** Би арай өөр бодолтой байна. Энийг одоо холимог байгаа компаниудыг нь салгаад салгах нэг процесс явагдана. Дараа нь хувьцаат компани явах дахиад нэг процесс явагдана. Хэрвээ салгахад хүндрэлтэй байгаа бол тэр л биз. Харин салгах процесс нь амжилттай бол хувьцаат компани болгох нь бас амжилттай л болж таараа. Ашигтай ажиллаж байгаа, жишээ нь Дарханы жишээг би бас сайн мэднэ. Би тэндээс сонгогдсон, сайн мэднэ. Тэд нар хувьчлагдаад хувийн болоод маш их хэмжээний хөрөнгө оруулалт хийгдсэн шүү. Улсын тэр чигээрээ байсан бол одоо тэр чигээрээ хуучныхаа системээрээ л байх байсан.

Хувийнх болоод маш сайн хөрөнгө оруулалтууд хийгдээд маш сайн шинэчлэлүүд хийгдсэн цахимжсан. ухаалаг систем рүү орсон, ухаалаг тоолууртай шүү дээ. Одоо улсад байгаа түгээхүүд нь ухаалаг тоолууртай болсон гээд түгээх байхгүй байгаа. Бараг байхгүй дээ. Тийм учраас хөрөнгө оруулалт хийсэн тийм компаниуд цаашаагаа өөрсдөө зардлаа яаж нөхөж явахаа бол хувийн компани өөрсдөө шийдээд л явна шүү дээ.

Ингэснээрээ энэ чинь аюулгүй байдал дээр тогтвортой үйл ажиллагаа, тасралтгүй үйл ажиллагаа маш сайн хангагдсан байгаа шүү тийм. Тэгэхээр бид хувьцаат компани болгох энэ том шилжилтээс одоо айж ухарч тойрч дэмий байх аа. Одоо нэгэнт шийдье гэж байгаа дээрээ энийгээ шийдээд оролдоод үзье. Хэрвээ салгах боломжгүй таны хэлж байгаагаар, та мэргэжлийн хүн, сайд нь байсан хүн. Тэр салгах процессыг бол та бүгдээсээ илүү мэдэж байгаа байх аа. Тэгээд салгаж болдоггүй бол тэгээд л үлдэнэ биз. Ямар ч байсан Засгийн газар дээр нэг ийм эрх аваад ингээд нэг хувьцаат компани болгоод зөв чиглэл рүү нь явуулах гээд бид оролдох нь зүйтэй гэж ингэж бодож байна.

**Ч.Хүрэлбаатар:** Даваасүрэн гишүүний микрофоныг өгье.

**Ц.Даваасүрэн:**  Одоо жишээлбэл салах тухай асуудлыг Их Хурлын эрх өгөх ч албагүй байхгүй юу. Засгийн газрынхаа түвшинд шийдэж болно. Тэр ганц 110 шугамыг чинь засвар үйлчилгээ үзүүлдэг компани байгуулж болохгүй шүү дээ. Ганц 110-ын шугам баруун хязгаарт байж байна, тэр зүүн хязгаарт байж байна. Тэгээд салгаж болохгүй болохоор нь тэгээд одоо жишээлбэл Эрдэнэт, бБулганы дамжуулалтад өгчихье гэхээр холдоод байдаг юм. Явж болдоггүй тийм л зүйл шүү дээ. Говь-Алтайд бас нэг шугам байгаа. Одоо Говь-Алтайд нэг шугам баригдах гэж байгаа юм шиг байна лээ, 110-ын. Тэд нарт чинь нэлээн их шугам байж байж тэр том компани чинь байгуулагдаж ашигтай ажиллах байхгүй юу. Тийм учраас түгээх, дамжуулах тэр юунууд нь нэг. Баруунд бол яадаг вэ гэхээр дунд нь нэг засвар үйлчилгээний компани байж байдаг байхгүй юу. Түгээхэд нь ч очиж л байдаг, станц руу нь ч очиж л байдаг. Дамжуулах руу нь ч очиж байдаг. Манай Монголд тийм юм байхгүй байгаад байгаа байхгүй юу.

Хуучин эрчим хүчний тийм үйлдвэрийн газар байсан юм. Хувьчилчихсан байхгүй юу. Тэр нь болохоор станцын.

**Ч.Хүрэлбаатар:** Юу ч гэсэн санал хураагаад л явъя, цаашаа. Гуравны хоёроор. Тэгэхээр одоо ийм байна шүү дээ. Засгийн газар бол 11 компанийг 34 хувийг нь нээлттэй болгоё гээд ороод ирсэн. Сая дөрөв нь бол хасагдсан, диспетчер, дамжуулах хоёр, тэгээд дулаан хоёр компани Дархан, Улаанбаатарын дулааны компаниуд нь хасагдаад, цаана нь үндсэндээ 3 компанийн асуудлыг л бүтцийн өөрчлөлт хийгээд дамжуулахаар нь эх үүсвэрээр нь, түгээхээр нь салгаад түгээхийнхээ 34 хувийг нээлттэй хувьцаа гэдэг л ийм л санал орж ирж байгаа юм байна. Тэгээд бусад нь байгаа. Түгээх бол мөн ялгаа байхгүй. Тусгаарлаж чадахгүй бол. Энийг Тавинбэх сайд харсан болов уу?

Юу ч гэсэн санал хураалт явуулъя. Би бол ер нь засгийнхаа шийдвэрийг дагаж байгаа шүү дээ. Өнөөдөржингөө л үзээд л, тэгээд л ер нь нэлээд яасан. Гэхдээ яах вэ, ажлын хэсгийнхэн маань маш тууштай кнопдож байсанд маш их баярлалаа. Зарим нэг санал дээр биш болохоос биш манай Байнгын хорооны гишүүд мундаг байсан, өнөөдөр. Та бүгддээ баярлаж байгаа юм. Өөрсдөө санал гаргавал би санал авна. Тэгээд санал гаргаад явбал болно. Санал яахгүй гэж байвал явцгааж байж болно, болно. Тэгээд гуравны хоёроор босно. Одоо яг ээлж дарааллаар нь саналуудаа гаргаад.

Санал хураалт энэ дээр ийм шүү дээ. Одоо гуравны хоёртоо хүрэхгүй бол чуулганд л орохгүй. Эндээ ингээд 100 хувь эцэслэгдээд хаагдана гэсэн үг. Амартүвшин гишүүнийг дууд даа.

Санал хураалт.

Саяын Жавхлан сайдын гаргасан саналыг дэмжье гэдэг санал хураалт явуулъя.

Санал хураалт

Хуралдаанд 13 гишүүн санал хураалтад оролцсоноос 53.8 хувийн саналаар санал дэмжигдсэнгүй.

Ингээд гуравны хоёрын санал босго даваагүй учраас энэ санал Төсвийн байнгын хороон дээр эцэслэгдэж байна. Ингээд хэрвээ Засгийн газар энэ шаардлагатай гэж үзвэл салбар дээрээ яамдын, Засгийн газар дээрээ сайн ярилцаж байгаад дахиад оруулаад ирэх боломж нь нээлттэй байгаа гэдгийг хэлье.

Хүүхдийн цэцэрлэгийн хүртээмжийг нэмэгдүүлэх талаар авах зарим арга хэмжээний тухай Их Хурлын тогтоол байгаа. 1 дэх заалтыг бага зэрэг өөрчилж байгаа. Тэгээд нэлээн ойлгомжтой болсон. Манай Батжаргал гишүүн үндсэндээ энэ засварыг хийсэн.

“1/цэцэрлэгийн хүртээмж багатай, төрийн өмчийн цэцэрлэгт нэмэлт элсэлт авах боломжгүй байршилд төрийн бус өмчийн цэцэрлэг ажиллуулж, хамран сургах тойргийн хүүхдийг элсүүлсэн тохиолдолд тухайн хамран сургах тойргийн хүүхдэд ногдох хувьсах зардлыг 2 дахин нэмэгдүүлсэн дүнгээр хүүхдийн хоолны зардлын хамт санхүүжүүлэх;” ийм л заалт байгаа.

Хуучин нь ингэж байсан юм, тойргийн хүүхдийг элсүүлсэн тохиолдолд тухайн хамран сургах тойргийн хүүхдүүд гэж дахиа бичсэнийг дараад нэг хүүхэд гээд биччихэж байгаа юм. Хамран сургах гэдэг нь яг дээд талд нь байгаа юм. Хамран сургах тойргийн хүүхдийг элсүүлсэн тохиолдолд тухайн хамран сургах тойргийн хүүхдэд ногдох учиг зардаг гэж байсныг ард талынх нь хоёр дахь хамран сургахыг нь дараад нэг хүүхэд гээд л ингээд ойлгомжтой болгочхож байгаа.

Нэгдсэн хуралдаанаар анх хуралдааны анхны хэлэлцүүлгээр санал хурааж дэмжигдсэн боловч уг саналаар Байнгын хороонд хуралдаанд оролцсон гишүүдийн гуравны хоёроос дээш хувь нь дахин санал хураалгах чиглэл өгсөн. Чиглэл чинь ердийнхөөр биз дээ.

Ингээд санал хураалт. Дэмжье гэдэг санал хураалт.

13 гишүүн санал хураалтад оролцсоноос 12 гишүүн дэмжиж, 92.3 хувиар санал дэмжигдлээ.

Одоо ерөнхий, нэгэнт гурван хоёроор болсон учраас дахиад санал хураалт.

Саяын саналыг дэмжье, нэг хүүхдэд гээд засвар оруулсан хэлбэрээр дэмжье гэдэг санал хураалт явуулъя.

Санал хураалт

Дараагийн, нэг хүүхдэд хэрвээ хамруулж чадахгүй бол мөнгө өгье гэсэн ийм заалт байсан. Энэ нь өөрөө хууль зөрчсөн заалт байгаад байгаа юм. Тэгэхээр энийг дэмжүүлэх боломжгүй. Яг ний нуугүй хэлэхэд одоо Улаанбаатар хотод өгнө, дараа нь аймгийн төвүүд дээр хоёр настай хүүхдээ харж байгаа эцэг эхтэй өгнө, дараа нь сум гээд ингээд л цаашаа бүх юм явна. Тэгэхээр хуульгүй байгаа тохиолдолд энийг бол хэлэлцээд явах ямар нэгэн боломжгүй байгаа гэдгийг бас танилцуулъя. Гэхдээ цэцэрлэг дээр байгаа тэр хувилбарт сургалтууд байгаа, явуулын энэ тэрээ гэсэн. Тэр бүгд ээлжийн бүгд нээлттэй. Зургаан төрлийн хувилбарт сургалтыг цэцэрлэгүүд зохион байгуулах үүрэгтэй. Тэгээд тэрүүгээр дамжуулж хүүхдийг цэцэрлэгт хамралтыг нэмэгдүүлэх бүрэн боломжтой болов уу.

Одоохон үлдсэн саналууд ирж байгаа. 5 минут завсарлаад оръё.

Засгийн газрын тухай хуульд нэмэлт өөрчлөлт оруулах тухай зүйл дээр бол янз бүрийн санал бол байхгүй. Нэмэгдсэн өртгийн албан татварыг дээр бол бас янз бүрийн юу санал байхгүй хэвээрээ. Төрийн болон орон нутгийн өмчийн тухай хуульд нэмэлт өөрчлөлт оруулах тухай мөн л санал байхгүй. Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд өөрчлөлт оруулах дээр янз бүрийн санал байхгүй. Нийгмийн даатгалын шимтгэлээ өөрөө хариуцан төлсөн зарим даатгуулагчийн шимтгэлийн 50 хувийг буцаан олгох тухай. Энэ дээр янз бүрийн өөрчлөлт байхгүй. Ирээдүйн өв сангийн тухай хуульд өөрчлөлт оруулах тухай янз бүрийн өөрчлөлт байхгүй. Ирээдүйн өв сангийн 2022 оны төсвийн тухай хуулийг дагаж мөрдөх журмын тухай хуульд өөрчлөлт оруулах тухай асуудал дээр янз бүрийн өөрчлөлт байхгүй. Аж ахуйн нэгжийн орлогын албан татварын тухай хуульд нэмэлт оруулах тухай. Энэ дээр Чойжилсүрэн гишүүн санал гаргасан. Энэ дээр бас янз бүрийн асуудал байхгүй.

Гурав дахь асуудалдаа оръё.

За, санал хураалт байна.

**Гурав.Төрийн хэмнэлтийн тухай хуулийн төслийн асуудалдаа оръё**.

Төрийн хэмнэлтийн тухай хуулийн төслийн талаарх зарчмын зөрүүтэй саналын томьёоллуудаар санал хураалтуудыг явуулъя.

Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2.1-д заасны дагуу хураалгах санал.

**1.**Төслийн 3 дугаар зүйлийн 3.1 дэх хэсгийн “үйлчлэх хүрээнд” гэснийг “үйлчлэлд” гэж, 3.1.11 дэх заалтын “байгуулах” гэснийг “байгуулсан” гэж өөрчилж, мөн зүйлийн 3.2 дахь хэсгийг доор дурдсанаар өөрчлөн найруулах:

 “3.2.Энэ хуулийн 3.1-д заасан этгээдийн үйл ажиллагаанд санхүүгийн сахилга бат, хэмнэлтийн горимыг мөрдүүлэх, үр ашгийг нэмэгдүүлэхтэй холбоотой харилцаанд энэ хуулийг мөрдөх ба бусад хуульд өөрөөр заасан бол энэ хуулийг дагаж мөрдөнө.” гээд. Нэг дээр нь байна гээд байсан нэг ийм заалт.

Санал гаргасан Төсвийн байнгын хороо

Ердийн олонхоор санал дэмжигдэнэ.

Санал хураалт, гишүүд дэмжиж санал өгөөрэй.

Санал 58.3 хувиар санал дэмжигдлээ баярлалаа.

 **2.**Төслийн 5 дугаар зүйлийн гарчигт “Тэргүүн дэд,” гэж, 5.3 дахь хэсгийн “дарга” гэсний дараа “иргэдийн Төлөөлөгчдийн Хурал болон” гэж нэмэх гэж ийм санал байгаа. Энэ ердийн олонх.

Санал хураалт

83.3 хувийн саналаар санал дэмжигдлээ.

**3.**Төслийн 5 дугаар зүйлийн 5.1 дэх хэсгийг доор дурдсанаар өөрчлөн найруулах:

 “5.1.Хуульд тусгайлан заагаагүй бол төрийн тусгай чиг үүрэг хэрэгжүүлдэг Засгийн газрын агентлаг, Засгийн газрын ажлын алба, Улсын Их Хуралд ажлаа шууд хариуцан тайлагнадаг байгууллага, эмнэлэг, төрийн өмчийн оролцоотой нээлттэй компаниас бусад этгээд тэргүүн дэд, дэд, орлогч даргатай байхыг хориглоно.”

Энэ ийм байсан шүү дээ, банк, сургууль бүгдийг нь боль гэсэн, нээлттэй компани хуулиараа компанид дээрээс чиглэл өгөх боломжгүй юм байна. Дааасүрэн гишүүн үг хэлье.

**Ц.Даваасүрэн:** Би өөрийнхөө хариуцаж байгаа салбараас л хэлье. ТЭЦ4, энэ чинь үйлдвэр эрхэлсэн тэргүүн дэд захиралтай байхаас өөр арга байхгүй шүү дээ. Санхүү эрхэлсэн орлогч байхаас өөр аргагүй л байхгүй юу даа. Ерөнхий инженер заавал тэргүүн дэд захирал байхаас өөр арга байдаггүй юм. Тэгээд болдоггүй юм аа, тэр чинь. Тэгэхээр чинь инженер болоод явчихдаг байхгүй юу. Та нар энийг сайн бодоорой. Энэ дээрээ жаахан асуудалтай шүү. Том, том компаниуд дээр бол асуудалтай. Одоо Эрдэнэт хүртэл энд чинь орох уу? Та нар бас жоохон амьдралтай юм бод л доо.

**Ч.Хүрэлбаатар:** Гишүүд бүгдээрээ санал дэмжиж санал өгөхийг хүсэж байна.

Санал хураалт

83.3 хувийн саналаар санал дэмжигдлээ.

**4.**Төслийн 5 дугаар зүйлийн 5.2 дахь хэсгийг доор дурдсанаар өөрчлөн найруулах:

 “5.2.Нийслэлийн Засаг дарга хоёр, аймаг, дүүрэг, сумын Засаг дарга нэгээс илүү орлогч даргатай байхыг хориглоно.”

Санал гаргасан: Төсвийн байнгын хороо

Санал хураалт

83.3 хувийн саналаар санал дэмжигдлээ.

Өөрөөр хэлбэл саяын хоёр юугаар дөрвөн орлогч, хоёр орлогч гэсэн саналууд байхгүй гэсэн үг. 100, 400 гэсэн зүйлүүд бүгд байхгүй ийм болж байгаа.

**С.Одонтуяа:** 100-аас дээш гэж байхгүй юу?

**Ч.Хүрэлбаатар:** Үгүй, ерөөсөө тийм тоо байхгүй. Засгийн газар өөрөө энэ хатуу бодлогоо баримтална гэж л байна лээ.

**5.**Төслийн 21 дүгээр зүйлийн 21.1 дэх хэсгийг доор дурдсанаар өөрчлөн найруулах:

“21.1.Төсвийн захирагч, энэ хуулийн 3.1.3, 3.1.4-т заасан этгээдийн гүйцэтгэх удирдлага болон холбогдох албан тушаалтан үйл ажиллагаандаа санхүүгийн сахилга бат, хэмнэлтийн горимыг мөрдөж ажиллаагүй нь тогтоогдсон бол ажлаас халах үндэслэл болно.”

Санал гаргасан: Төсвийн байнгын хороо

Чөлөөлөх нь байх ёстой биз дээ. Зөвхөн халах.

83.3 саналаар санал дэмжигдлээ.

Одоо гуравны хоёроор. Монгол Улсын Их Хурлын чуулганы хуралдааны дэгийн тухай хуулийн 42 дугаар зүйлийн 42.2-т заасан дагуу хураалгах санал байна. Бас гуравны хоёооор. Даваасүрэн гишүүн ээ, таны санал буруу газар орчихсон байна. Таны саналыг шууд хасах гээд л явчихаар байна. Хэрэггүй юу? Тэгвэл энэ агуулгыг нь би уншъя.

**6.**Төслийн 13 дугаар зүйлд доор дурдсан агуулгатай 13.1.7 дахь заалт нэмэх:

 “13.1.7.Хөдөө аж ахуй, хүнс, импортыг орлох хөрөнгө оруулалтыг нэн тэргүүнд эрэмбэлэх.”

Санал гаргасан: Төсвийн байнгын хороо

Санал хураалт.

83.3 хувиар эрх авч байна.

Ердийн олонхоор саяын саналыг дэмжье гэдэг санал хураалт.

Санал хураалт.

91.7 хувиар санал дэмжигдлээ.

Орон нутгийн нийтийн эзэмшлийн зам талбай, олон нийтийн соёл амралтын хүрээлэн, ногоон байгууламж хасагдчихсан явж байгаа шүү дээ.

**7.**Төслийн 13 дугаар зүйлийн 13.4.1 дэх заалтыг доор дурдсанаар өөрчлөн найруулах:

 “13.4.1.орон нутгийн нийтийн эзэмшлийн зам, талбай, олон нийтийн соёл амралтын хүрээлэн, хаягжуулалт, гэрэлтүүлэг, тохижилт;” гэж найруулга хийгээд гурван хоёроор босгоё.

Би эхлээд та бүгд Засгийн газрын анх оруулж ирснийг нь уншъя.

13.4.1.орон нутгийн нийтийн эзэмшлийн зам талбай, олон нийтийн соёл амралтын хүрээлэн, ногоон байгууламж, хаягжуулалт, гэрэлтүүлэг, тохижилт гэж байсан. Тэгэхээр одоо үүнээс би ногоон байгууламжийг нь хаяад уншиж байгаа. Орон нутгийн нийтийн эзэмшлийн зам талбай, олон нийтийн соёл амралтын хүрээлэн, хаягжуулалт, гэрэлтүүлэг, тохижилт гээд. Өөрөөр хэлбэл ногоон байгууламжаа аваад хаячхаж байгаа юм. Тэгвэл одоо улсын төсвөөс хийж болно гэсэн үг. Энэ чинь дандаа улсын төсвөөс хийх хориглох заалтууд яваад байгаа шүү дээ. Орон нутгийн өмчөөс хийж болно, хувийн хэвшил хийж болно, хүмүүс хийж байна л гэсэн үг.

Ингээд гуравны хоёроор эхлээд эрхээ авах учиртай. Саяын өөрчлөн найруулахаар санал байгаа.

Санал гаргасан Төсвийн байнгын хороо

Санал хураалт

 91.7 хувиар санал дэмжилээ.

Төслийн 13 дугаар зүйлийн 13.4.1 дэх заалтыг доор дурдсанаар өөрчлөн найруулсныг дэмжье гэдэг санал хураалт явуулъя.

91.7 хувиар санал дэмжигдлээ.

**8.**Төслийн 13 дугаар зүйлийн 13.4.5 дахь төслийн заалтыг хэвээр үлдээх.

Багийн төв, хорооны засаг захиргааны зориулалттай барилга барих гээд барих гэдэг нь босчихсон юм. Тохижуулах засварлах, тоног төхөөрөмж худалдан авах гэдэг энэ зүйлийг энэ төсөлд нь хэвээр нь үлдээе гэж байгаа юм. Засгийн газрынхаар хэвээр нь үлдээе гэдэг санал хураалт явуулъя. Гуравны хоёроор.

91.7 хувиар санал дэмжигдлээ. Одоо дэмжье гэдэг санал.

Төслийн 13 дугаар зүйлийн 13.4.5 дахь төслийн заалтыг хэвээр үлдээе гэсэн санал ердийн олонхоор.

Санал хураалт

100 хувийн саналаар санал дэмжигдлээ.

**9.**Төслийн 13 дугаар зүйлийн 13.4.7 дахь төслийн заалтыг хэвээр үлдээх.

Энэ бол айл өрхийн ариун цэврийн байгууламж. Оюунчимэг гишүүн.

**М.Оюунчимэг:** Би энийг протоколд тэмдэглэл үлдээхийг хүсэж байна л даа. Түрүүн Улсын Их Хурлын дарга хэлсэн. Салаа утгатай юмнууд оруулж ирээд Улсын Их Хурлын гишүүдийг танилцуулаад ингээд буруу ойлголтууд өгөөд байж хэрэггүй гээд. Миний яриад байгаа бол дундын шугам буюу бохир цэврийн шугамыг энэ гудамж руу татах буюу хэсэгчилсэн инженерийн дэд бүтцийн асуудлуудыг яриад байгаа юм. Өнөөдөр ингээд жишээлбэл Чингэлтэй дүүргийн 7 дугаар хороонд 300-гаад айл сервис центр буюу дундын шугамаар яндан, нүхэн жорлонгоосоо салчихсан. Яг тэр айл гудамжнаасаа өөрсдөө татаад цэвэр бохир шугамд татагдчихсан, үнэхээр айлын амьдрал бол эрс өөр болж байгаа. Тэгэхээр бид энийг бусад улс орны жишгээс харахад дандаа улс хотын төсвөөс шийдэгддэг, дээрээс нь гаднын зээл тусламжийн тусламжтайгаар энэ явдаг. Бид нарыг хэрэгжүүлэхэд Азийн хөгжлийн банкны дэмжлэг, улсын төсвөөр бид ийм юм хийсэн. Одоо бас энэ үргэлжлээд ингээд 1000 гаруй айл энд хамрагдаад яваад байгаа. Тэгэхээр энэ дээр нөгөө нэг айлын хашаанд ороод нэг 00 барьж өгөх тухай гуйвуулаад байж хэрэггүй.

Ийм зүйл бол огт байхгүй. Тэгэхээр бид нар Засгийн газраас орж ирсэн айл өрхийн байгууламж гэдэг дээр ***айлын хашаанд 00 барих тухай энэ асуудал харин гудамж руу татах дундын шугам буюу хэсэгчилсэн инженерийн дэд бүтцийн асуудал бол нээлттэй шүү гэдгийг нь протокол тэмдэглэлэе.***

ТАНИЛЦСАН: УЛСЫН ИХ ХУРЛЫН ГИШҮҮН М.ОЮУНЧИМЭГ

Бас энэ дээр засчихъя гэж ярьсан байгаа шүү. Энэ дээр манай Төсвийн байнгын хорооны нөгөө ажлын хэсгийнхэн маань тэмдэглэл дээрээ маш сайн тусгаад, дараа нь 2023 онд ч юм уу төсвийн үед энийг бас гуйвуулж тайлбарлахгүй байх, энийг зөвөөр ойлгуулах энэ тал дээр анхаарч ажиллаарай. Тэгээд би энэ дээр түрүүний нөгөө саналыг бол татаад авчихъя. Яагаад гэвэл бас буруу ойлголт, айлын хашаа руу гээд ойлголт яваад байх шиг байна. Давхар утгатай. Баярлалаа.

**Ч.Хүрэлбаатар:** Санал хураалт явуулъя.

 **9.**Төслийн 13 дугаар зүйлийн 13.4.7 дахь төслийн заалтыг хэвээр үлдээх гэсэн Төсвийн байнгын хорооны санал.

Санал хураалт. Гуравны хоёроор учраас гишүүд анхааралтай байгаарай.

Санал хураалт.

91.7 хувийн саналаар дэмжигдлээ.

Одоо ердийн олонхоор дэмжих санал

Төслийн 13 дугаар зүйлийн 13.4.7 дахь төслийн заалтыг хэвээр үлдээх.

Санал хураалт

11 гишүүн оролцсоноос 10 гишүүн дэмжиж, 90.9 хувиар дэмжлээ.

Дараагийн санал

**10.**Төслийн 6 дугаар зүйлийн 6.2 дахь хэсгийн “Аймаг нийслэлийн” гэснийг дараах “дүүргийн” гэснийг хасах.

“дүүргийн” гэдэг нь хасагдсан учраас. Энийг зүгээр хэвээр нь үлдээх гэж бичиж болдоггүй юм уу? Аймаг нийслэлийн иргэдийн Төлөөлөгчдийн Хурал гэж байна шүү дээ. Хэвээр нь үлдээх гэчихээр л болчих юм байна, энэ чинь.

Анх ийм л байгаад байна л даа. Ааймаг, нийслэлийн иргэдийн Төлөөлөгчдийн Хурлын дарга, аймгийн засаг дарга, сум дүүргийн засаг даргаас бусад этгээд албан тушаалын суудлын жижиг автомашин ашиглахыг хориглоно.

Жавхлан сайд аа, энийг Сандаг-Очир гишүүний хэлж байгаагаар нь. Дүүрэг нь байг ээ. Энэ чинь нэг сумын хурлын дарга, дүүргийн хурлын дарга бас машинтайгаа байг дээ.

Тэр санал дэмжигдчихсэн юм, сая Их Хурал дээр. Тэгэхээр энэ саналыг би хураалгахгүй хаялаа. Тэрийг анх яаснаараа яваг.

Тийм байна, сумын хурлын дарга машингүй байх юм байна. Сандаг аа, өөрийн чинь зөвхөн дүүргийг оруулчихсан байхгүй юу. Сум нь хаягдчихсан байгаа байхгүй юу. Энийг дахиж сэргээх юм уу, хасах гэж оролдохгүй. Энэ санал хураалтаараа яваг. Тэгэхээр таны санал хэвээрээ шүү.

**11.**Төслийн 13 дугаар зүйлийн 13.1.5 дахь заалтын “хяналт болон захиалагч” гэснийг “хяналт тавих этгээд” гэж өөрчлөх.

Санал гаргасан Төсвийн байнгын хороо

Энэ уначихсан. Гуравны хоёроор босгох ёстой.

Санал хураалт

81.8 хувиар санал дэмжигдлээ.

Одоо дахиад ердийн олонхоор санал дэмжигдэнэ.

Төслийн 13 дугаар зүйлийн 13.1.5 дахь заалтын “хяналт болон захиалагч” гэснийг “хяналт тавих этгээд” гэж өөрчлөх.

Санал гаргасан Төсвийн байнгын хороо

Санал хураалт

81.8 хувиар санал дэмжигдлээ.

**12.**Төслийн 6 дугаар зүйлийн 6.5.11 дэх заалтын “гаалийн алба” гэсний өмнө “хилийн боомтын захиргаа” гэж нэмэх.

Санал гаргасан Төсвийн байнгын хороо

Унасан санал, гуравны хоёроор босно.

Санал хураалт

100 хувийн саналаар санал дэмжигдлээ.

Төслийн 6 дугаар зүйлийн 6.5.11 дэх заалтын “гаалийн алба” гэсний өмнө “хилийн боомтын захиргаа” гэж нэмэх.

Ердийн олонхоор

91.7 хувийн саналаар санал дэмжигдлээ.

Санал, дүгнэлтийг Улсын Их Хурлын хуралдаанд Өнөрболор гишүүн танилцуулана.

Нэгдсэн төсвийн 2022 оны төсвийн тодотголын төслийн хамт өргөн мэдүүлсэн хууль, Монгол Улсын Их Хурлын тогтоолын төслийн эцсийн хэлэлцүүлгийг хийж дууслаа.

Өнөөдрийн Төсвийн байнгын хорооны хуралдаан хаасныг мэдэгдье.

Хуралдаанд идэвхтэй оролцсон Төсвийн байнгын хорооныхоо гишүүдэд талархал илэрхийлье. Баярлалаа, та бүхэнд.

ДУУНЫ БИЧЛЭГЭЭС ХУРАЛДААНЫ

ДЭЛГЭРЭНГҮЙ ТЭМДЭГЛЭЛ БУУЛГАЖ,

ХЯНАСАН: ШИНЖЭЭЧ                                                 Б.БАТГЭРЭЛ